== Karakteristik ==
Kilderne til Frigg er sparsomme, men i dem, der findes, beskrives hun som Odins hustru og den den fremmeste af [[asynje]]r. Hun er Odins ligeværdige i relation til [[visdom]] og har kendskab til menneskenes [[Skæbne i nordisk kultur|skæbner]]; men i modsætning til sin mand, tier hun.<ref>{{Cite web |url=https://foreninger.uio.no/url/prosjekter/mjodambrosia/rollegalleri/norron/ |title=Arkiveret kopi |access-date=28. december 2018 |archive-date=28. december 2018 |archive-url=https://web.archive.org/web/20181228223244/https://foreninger.uio.no/url/prosjekter/mjodambrosia/rollegalleri/norron/ |url-status=live }}</ref> Friggs [[Social status|status]] fremgår f.eks. af prosaindledningen til digtet ''[[Grímnismál]]'', hvor hun i lighed med Odin knyttes til kongemagten. Kilderne viser også, at hun blev opfattet som ægteskabets og moderskabets gud.<ref>Steinsland (2005) s. 237-239</ref> Moderrollen kommer tydeligst frem i myterne omkring Balders død; da det var blevet spået at Balder skulle dø, fik Frigg alle levende væsner, herunder planter og dyr, til at love, at de ikke ville skade ham:
::Våben og træ sårer ikke Balder,
::ed har de svoret mig alle sammen.
Religion